CELEX: 
Language: sl
Date: 2009-09-26 00:00:00
Title: 2009/635/ES: Sklep Evropskega parlamenta z dne 23. aprila 2009 o razrešnici glede izvrševanja splošnega proračuna Evropske unije za proračunsko leto 2007, Oddelek IV – Sodišče Evropskih skupnosti#Resolucija Evropskega parlamenta z dne 23. aprila 2009 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek IV – Sodišče Evropskih skupnosti

26.9.2009   
            
            
               SL
            
            
               Uradni list Evropske unije
            
            
               L 255/74
            
         
      SKLEP EVROPSKEGA PARLAMENTA
   
   z dne 23. aprila 2009
   o razrešnici glede izvrševanja splošnega proračuna Evropske unije za proračunsko leto 2007, Oddelek IV – Sodišče Evropskih skupnosti
   (2009/635/ES)
   EVROPSKI PARLAMENT,
   
               —
            
            
               ob upoštevanju splošnega proračuna Evropske unije za proračunsko leto 2007 (1),
            
         
               —
            
            
               ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0418/2008) (2),
            
         
               —
            
            
               ob upoštevanju letnega poročila Sodišča Evropskih skupnosti organu, pristojnemu za podeljevanje razrešnice, o notranjih revizijah, opravljenih leta 2007,
            
         
               —
            
            
               ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
            
         
               —
            
            
               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
            
         
               —
            
            
               ob upoštevanju člena 272(10) ter členov 274, 275 in 276 Pogodbe ES,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor (A6-0151/2009),
            
         
               1.
            
            
               sodnemu tajniku Sodišča Evropskih skupnosti podeli razrešnico glede izvrševanja proračuna za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
         
      
      
         
            Generalni sekretar
         
         Klaus WELLE
         
      
   
   
      (1)  UL L 77, 16.3.2007.
   
      (2)  UL C 287, 10.11.2008, str. 1.
   
      (3)  UL C 286, 10.11.2008, str. 1.
   
      (4)  UL C 287, 10.11.2008, str. 111.
   
      (5)  UL L 248, 16.9.2002, str. 1.
   
      
         RESOLUCIJA EVROPSKEGA PARLAMENTA
      
      z dne 23. aprila 2009
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek IV – Sodišče Evropskih skupnosti
      EVROPSKI PARLAMENT,
      
                  —
               
               
                  ob upoštevanju splošnega proračuna Evropske unije za proračunsko leto 2007 (1),
               
            
                  —
               
               
                  ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0418/2008) (2),
               
            
                  —
               
               
                  ob upoštevanju letnega poročila Sodišča Evropskih skupnosti organu, pristojnemu za podeljevanje razrešnice, o notranjih revizijah, opravljenih leta 2007,
               
            
                  —
               
               
                  ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
               
            
                  —
               
               
                  ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
               
            
                  —
               
               
                  ob upoštevanju člena 272(10) ter členov 274, 275 in 276 Pogodbe ES,
               
            
                  —
               
               
                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147,
               
            
                  —
               
               
                  ob upoštevanju člena 71 in Priloge V svojega poslovnika,
               
            
                  —
               
               
                  ob upoštevanju poročila Odbora za proračunski nadzor (A6-0151/2009),
               
            
                  1.
               
               
                  ugotavlja, da je imelo Sodišče Evropskih skupnosti leta 2007 na voljo sredstva za prevzem obveznosti v skupnem znesku 275 milijonov EUR (2006: 252 milijonov EUR (6)) s stopnjo izkoriščenosti 96,84 %, ki je bila višja kot lansko leto;
               
            
                  2.
               
               
                  z zadovoljstvom ugotavlja, da je Sodišče julija 2007 sprejelo kodeks ravnanja, ki velja za člane in nekdanje člane Sodišča Evropskih skupnosti, Sodišča prve stopnje in Sodišča za uslužbence (7), ki vključuje dolžnost, da se predsedniku Sodišča predloži izjavo o finančnih interesih; vendar poudarja, da je zaradi preglednosti, čeprav še brez pravne podlage, že večkrat zahteval, da se konkretne izjave objavijo, na primer na spletni strani Sodišča Evropskih skupnosti; poleg tega predlaga imenovanje neodvisnega nadzornika, čigar naloga bi bila letno in javno poročanje o prejetih izjavah, da se zagotovita verodostojno spremljanje in nadzor;
               
            
                  3.
               
               
                  poudarja, da se je leta 2007 število zaposlenih uradnikov in uslužbencev (začasnih in pogodbenih delavcev) povečalo za 7,9 % in doseglo skupno 1 928 uslužbencev, predvsem zaradi pristopa Bolgarije in Romunije;
               
            
                  4.
               
               
                  pozdravlja napredek pri zaposlovanju usposobljenih kadrov, ki ga urejajo kadrovski predpisi, na podlagi natečajev, ki jih je organiziral EPSO, in tudi pri obravnavanju nekaterih težav glede določenih delovnih mest (zlasti tolmačev in strokovnjakov za informacijsko tehnologijo);
               
            
                  5.
               
               
                  poudarja, da je Računsko sodišče v letnem poročilu za leto 2007 v točki 11.19 navedlo naslednjo pripombo: „da v sklepu upravnega odbora Sodišča Evropskih skupnosti o zaposlovanju in dejanski zaposlitvi pogodbenih uslužbencev ni predviden noben izbirni postopek za pogodbene uslužbence za pomožne naloge […] Tako Sodišče Evropskih skupnosti ni določilo nobenih formalnih izbirnih postopkov za zaposlovanje uslužbencev s pogodbami za kratek čas za nadomeščanje nekaterih oseb, ki ne morejo opravljati svojega dela.“;
               
            
                  6.
               
               
                  podpira stališče Računskega sodišča, da zato, ker ni posebnih izbirnih postopkov za pogodbene uslužbence za pomožne naloge (npr. vključno z uporabo izbirnih komisij), „[…] določbe, ki jih uporablja Sodišče Evropskih skupnosti, ne zagotavljajo, da se v takšnih primerih zahteve iz pogojev za zaposlitev drugih uslužbencev Evropskih skupnosti v celoti spoštujejo in da se prepreči vsakršno tveganje neobjektivnega izbora“; zato zahteva, da se tudi za to kategorijo pogodbenih uslužbencev vzpostavijo primerni izbirni postopki;
               
            
                  7.
               
               
                  izraža zadovoljstvo, da sta bili po 1. oktobru 2007 oblikovani dve ločeni upravni enoti (enota za notranjo revizijo in enota za preverjanje) z dvema različnima vodjema, s tem pa se je končalo stanje, ki sta ga v preteklih letih kritizirala Računsko sodišče in Parlament, saj je bil vodja službe za notranjo revizijo odgovoren za predhodno preverjanje poslovanja odredbodajalcev;
               
            
                  8.
               
               
                  z zadovoljstvom ugotavlja, da je 12. decembra 2007 upravni odbor Sodišča Evropskih skupnosti spremenil listino o delu notranjega revizorja, da se tako letni delovni program oddelka za notranjo revizijo sprejme na podlagi ocene dejanskih tveganj, katerim je izpostavljena organizacija;
               
            
                  9.
               
               
                  ugotavlja, da je bil novi postopek za razpolaganje z osnovnimi sredstvi uveden v okviru vzpostavitve novega celovitega sistema za upravljanje in finančni nadzor med letom 2007 (SAP), ki je 1. januarja 2008 nadomestil sistem za računovodstvo in finančno upravljanje Sucre-Abac; pozdravlja dejstvo, da so novi sistem SAP razvili na medinstitucionalni osnovi Svet, Računsko sodišče in Sodišče Evropskih skupnosti in zaradi tega omogoča znatne proračunske prihranke in tudi povečano učinkovitost treh sodelujočih institucij;
               
            
                  10.
               
               
                  pozdravlja tudi uspešno medinstitucionalno sodelovanje z Računskim sodiščem na področju usposabljanja;
               
            
                  11.
               
               
                  pozdravlja zmanjšanje števila sklenjenih pogodb glede na število vseh dodeljenih pogodb s 34 % leta 2006 na 32 % leta 2007 (v vrednosti več kot 60 000 EUR, po spremembi izvedbenih pravil (8) finančne uredbe); spodbuja Sodišče Evropskih skupnosti, naj si še naprej prizadeva za nadaljnje zmanjševanje tega deleža;
               
            
                  12.
               
               
                  ugotavlja, da je bilo leto 2006, strogo gledano, drugo leto sodne dejavnosti na novo ustanovljenega Sodišča za uslužbence, potem ko je začelo svoje naloge opravljati decembra 2005 in je njegov poslovnik začel veljati 1. novembra 2007;
               
            
                  13.
               
               
                  pozdravlja dejstvo, da je v štirih zaporednih letih trajanje postopkov pred Sodiščem Evropskih skupnosti skrajševalo, v primerjavi z letom 2006 pa se je za skoraj deset odstotkov povečalo število zaključenih primerov; vendar z zaskrbljenostjo ugotavlja, da so se zaostanki pri nerešenih primerih povečali na vseh treh sodiščih, zlasti Sodišču prve stopnje (za 12 % od 1 029 primerov v letu 2006 na 1 154 v letu 2007);
               
            
                  14.
               
               
                  razume, da je to znatno povečanje števila primerov, ki trenutno potekajo na Sodišču prve stopnje, posledica povečanega števila novih primerov, ki so bili vloženi, kot tudi vse večje zapletenosti in različnosti postopkov, ki jih mora to sodišče obravnavati; popolnoma podpira prizadevanja Sodišča Evropskih skupnosti za revizijo notranje organizacije in delovnih postopkov, da bi se izboljšala njegova učinkovitost in zmanjšali zaostanki;
               
            
                  15.
               
               
                  pozdravlja dejstvo, da je bilo v Uradnem listu objavljeno poročilo o upravljanju proračuna in finančnem poslovodenju Sodišča Evropskih skupnosti v proračunskem letu 2007 (9), ki spremlja računovodske izkaze Sodišča Evropskih skupnosti za leto 2007 in med drugim navaja stopnjo izvrševanja proračunskih sredstev ter ponuja povzetek prenosov sredstev, ki so bili izvedeni v proračunskem letu 2007;
               
            
                  16.
               
               
                  pozdravlja uveljavljeno prakso Sodišča Evropskih skupnosti, da v poročilo o dejavnostih vključi poglavje, ki opisuje nadaljnje ukrepe po prejšnjih sklepih o razrešnici Parlamenta in po poročilih Računskega sodišča med letom;
               
            
                  17.
               
               
                  ugotavlja, da so pravila o javnih naročilih iz finančne uredbe kljub njenim spremembam za manjše institucije, kot je Sodišče Evropskih skupnosti, še vedno precejšnje breme, predvsem kadar gre za naročila razmeroma majhne vrednosti; poziva Komisijo, naj se v prihodnje med pripravami na oblikovanje predlogov za spreminjanje finančne uredbe obširno posvetuje s sodnim tajnikom Sodišča Evropskih skupnosti in njegovo upravo, da bodo pri končnem osnutku v celoti upoštevani njihovi interesi.
               
            
         (1)  UL L 77, 16.3.2007.
      
         (2)  UL C 287, 10.11.2008, str. 1.
      
         (3)  UL C 286, 10.11.2008, str. 1.
      
         (4)  UL C 287, 10.11.2008, str. 111.
      
         (5)  UL L 248, 16.9.2002, str. 1.
      
         (6)  2005: 232,6 milijonov EUR.
      
         (7)  UL C 223, 22.9.2007, str. 1.
      
         (8)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, 31.12.2002, str. 1).
      
         (9)  UL C 15, 21.1.2009, str. 1.